open-index/open-wikipedia-markdown huggingface dataset:
Цветков Рид (Старо Село)

**Цветков Рид** — археолошко наоѓалиште т.е. населба од доцноантичкото време. Се наоѓа во тетовското село Старо Село. Сместено е југоисточно од селото, под асфалтниот пат, каде на голема површина се среќаваат фрагменти од керамички садови, питоси, тегули и множество градежен материјал.

## Поврзано
*Дубје <small>(Старо Село)</small>
*Градиште <small>(Старо Село)</small>
## Наводи
Тонио Сан

**Антонио Аренгеловиќ**, професионално познат како **Тонио Сан** или **РНС** — македонски рапер и продуцент. 

## Кариера
Досега има издадено 2 студиски албуми, а членуваше во хип-хоп групациите „Легијата“ и „Green Out“. Неговиот прв албум е „Цветот на светот“, кој содржи 12 нумери. Во 2010 излезе и неговиот втор албум, прв под алтер-егото Тонио Сан, наречен „Друштвото на мртвите поети“. Содржи 20 нумери, од кои 3 се битови, а првата песна претставува интро на албумот. Подоцна во 2012 година го има издадено и својот трет студиски албум, втор под името Тонио Сан, наречен „Синтеза на ум и меч“ кој содржи 12 песни, од кои првата е интро.

Има издадено многу песни кои се немаат најдено на некој од неговите студиски албуми. Меѓу нив спаѓаат: „Green Out Бандит“, „Животот е убав“, „Кармата се враќа“, „Не си достоен“ (со Вуиса), „Од лирики до реалност“ (со Да Џака Накот), „Штом заспијам“ и др. Членувајќи во групата Green Out ги има издадено следниве песни: „Факалависта“, „Блокови“, „Playground“, „Гомно Ем Сератор“, „Педерлана“, „Волците сити, овците на број“, „Истомисленици“, „Хиени“, „Имам-немам“, „Басот“, „Супер херои“ и др.

## Дискографија
### Цветот на светот

### Друштвото на мртвите поети

### Синтеза на ум и меч

## Наводи

Категорија:Македонски Рап
Ѓорѓи Спасов

**Ѓорѓи Спасов** (Неготино, ) — македонски политичар, дипломат и универзитетски професор.

## Животопис
Спасов роден е на 11 август 1949 година во Неготино. Во 1972 година дипломирал на Факултетот за политички науки на Универзитетот во Белград, Србија. Во 1983 година магистрирал, а докторирал во 1993 година на политички науки на Универзитетот „Св. Кирил и Методиј“ во Скопје. Од 1976 до 1993, тој работел како асистент, а потоа како научен соработник во Институтот за социолошки и политичко правни истражувања на Државниот универзитетот во Скопје. Од 1994 до 1997, тој бил амбасадор на Македонија во Бугарија, а од 1996 година и амбасадор во Молдавија. Од 1997 до 1998 година, тој бил министер за правда на Владата на Македонија. Од 1999 до 2002 година бил пратеник во Собранието на Македонија и професор на Правниот факултет на Универзитетот Свети Кирил и Методиј во Скопје. Од 2003 до 2007 година, тој бил амбасадор на Македонија во Обединетото Кралство, Ирска и Исланд. Спасов има добиено највисок Орден што им се доделува на странските дипломати во Република Бугарија за дипломатска дејност. Моментално е професор на Правниот факултет на Европскиот Универзитет во Скопје.

## Библиографија
Спасов има учествувано во реализацијата на домашни и странски научно истражувачки проекти, учествувал на меѓународни конференции и симпозиуми и објавил научни трудови. Член е на Меѓународниот кралски институт за мегународни односи (Чатам Хаус) во Лондон.

* *Aktuelnite prašanja vo združeniot trud i samoupravuvanjeto: izveštaj od anketa so vrabotenite* (1979)
* *Intenzifikacija nastave fizičkog vaspitanja putem rada sa homogenim grupama: doktorska disertacija* (1980)

## Наводи

Категорија:Политичари од Неготино
Категорија:Македонски универзитетски професори
Категорија:Пратенички состав 1998-2002
Категорија:Амбасадори на Македонија во Обединетото Кралство
Категорија:Амбасадори на Македонија во Молдавија
Категорија:Амбасадори на Македонија во Ирска
Категорија:Амбасадори на Македонија во Исланд
Категорија:Амбасадори на Македонија во Бугарија
Категорија:Состав на Владата на Република Македонија од 1994
Категорија:Живи луѓе
Категорија:Политичари од СДСМ
Категорија:Министри за правда на Република Македонија
Категорија:Апсолвенти на Белградскиот универзитет
Категорија:Доктори на универзитетот „Св. Кирил и Методиј“
Сина патка

**Сината патка** (науч. *Hymenolaimus malacorhynchos*) е птица од Нов Зеланд, член на семејството Патки. Таа е единствен член на родот (*Hymenolaimus*). Маорскиот збор за оваа птица е **фио** (*whio*), што е впрочем имитација на крикот што го испуштаат мажјаците. Младото се раѓа со зелен клун, но оваа боја трае само 8 часа и подоцна клунот ја добива конечната боја.

Птицата е долга 54 см и претставува ендемски вид во Нов Зеланд. Се гнезди во шупливи трупци, мали пештери и други засолнети места. Оваа патка живее во брзите планински реки. Плива одлично, дури и наспроти силни водни струи, но нерадо лета. Иако тешко се наоѓа, не е особено плашлива при контакт.

Сината патка е сива со костенливи дамки на градите и посветол клун и очи. Кај врвот на розово-белиот клун од страните висат месести кожинки. Крикот на мажјакот е налик на грлено свирење, а женката пак завива со кркотење.

Ова е мошне локализиран вид кој денес е загрозен бидејќи е плен на донесените цицачи како ласиците. Сината патка се храни со без‘рбетници, но со нив се храни и донесената речна пастрмка, па така се намалуваат расположливите залихи. Птицата страда и од преградувањето на реките со брани за хидроенергија. Служба за заштита на природата на Нов Зеланд работи на програми за повраќање на овие птици во своите автхтони живеалишта како подрачјето на реката Опарара на Западното Крајбрежје на Нов Зеланд и Милфордската патека во националниот парк Фјордленд во регионот Фјордленд.
.

## Занимливости
Сината патка е претставена на опачината (реверсот) на банкнотата од 10 новозеландски долари.

## Белешки

## Наводи
*  
* Madge, Steve & Burn, Hilary (1987): *Wildfowl : an identification guide to the ducks, geese and swans of the world*. Christopher Helm, London. ISBN 0-7470-2201-1

## Надворешни врски
* 
*Слики и видеоснимки од сината патка (''Hymenolaimus malacorhynchos'')  - ARKive 
*Податоци за сината патка - BirdLife 
*Служба за заштита на природата - Сина патка/Фио 
*Сините патки веројатно ќе изумрат во Британија со зближувањето на дваа мажјака  

Категорија:Птици на Нов Зеланд
Категорија:Ендемска фауна на Нов Зеланд
Категорија:Патки
Категорија:Таксони опишани од Јохан Фридрих Гмелин
Ногоплоди

**Ногоплоди** (науч. *Podocarpaceae*) — големо семејство на претежно иглолисни растенија, претежно од јужната полутопка. Семејството се состои од 156 видови зимзелени дрва и грмушки. Овие се поделени во 19 рода, ако го броиме родот *Phyllocladus*, и ако ги прифатиме родовите *Manoao* и *Sundacarpus*.

Ова семејство е класичен пример за антарктичка флора, со главни центри на разновидност во Австралазија, особено застапени во Нова Каледонија, Тасманија и Нов Зеланд, и малку помалку застапени во Малезија и Јужна Америка (главно на Андите). Неколку родови виреат северно од екваторот во Индокина и на Филипините. Родот ногоплод (*Podocarpus*) е распространет на север дури до Јапонија и јужна Кина и Азија, Мексико и Америка. Родот *[[Nageia]]* вирее до јужна Кина и јужна Индија. Два рода се застапени и во потсахарска Африка - широкораспространетите ногоплодови и ендемскиот африкански ногоплод (*Afrocarpus*).

*[[Parasitaxus usta]]* е единственото паразитско голосемено растение. Вирее во Нова Каледонија, каде е паразит на друг ногоплоден вид, *[[Falcatifolium taxoides]]*.

## Наводи

## Извори
* Christopher J. Quinn and Robert A. Price. 2003. "Phylogeny of the Southern Hemisphere Conifers". *Proceedings of the Fourth International Conifer Conference*:129-136.

## Надворешни врски
* Ногоплоди (''Podocarpaceae'') на базата на голосеменици 


Категорија:Боровидни
Стефан Софијански

**Стефан Антонов Софијански** е бугарски политичар, член на Сојуз на демократските сили, а од 2001 година на Сојузот на слободните демократи.

Тој во 1997 година бил премиер на Република Бугарија, а во периодот од 1995 до 2005 година бил градоначалник на Софија. Во периодот од 1994 до 1995 година, како и од 2005 до 2009 година бил пратеник во бугарското собрание.

Категорија:Премиери на Бугарија
Категорија:Градоначалници на Софија
Категорија:Луѓе од Софија
Категорија:Живи луѓе
Таки Фити

**Таки Фити** (роден на  година во Крушево) — македонски економист и политичар, член и поранешен претседател на МАНУ.

## Животопис
Таки Фити е роден во градот Крушево на 7 ноември 1950 година. Фити бил избран за редовен професор на Економскиот Факултет во Скопје во 1993 година. Магистрирал и докторирал на Економскиот факултет во Скопје, на теми од областа на економскиот развој на земјите во развој. Главни подрачја на неговата научна преокупација се: економија (микроекономија и макроекономија), економски раст и развој, претприемништво, земји во транзиција, модерни макроекономски концепции и политики.

Таки Фити е автор на повеќе од 230 стручни и научни трудови кои биле објавени во земјата и странство - на македонски, француски, англиски, српскохрватски јазик. Исто така, тој бил на научни и студиски престои во Италија, Германија, Велика Британија, Франција и во други земји. Во 2009 година, Фити бил назначен за посетувачки професор на Економскиот факултет во Загреб, Република Хрватска.

Таки Фити во текот на својата кариера извршувал повеќе функции:
* Декан на Економскиот факултет во Скопје
* Претседател на Сојузот на економисти на Македонија
* Министер за финансии на Република Македонија (1996-1998)
* Гувернер на Светската банка за обнова и развој 
* Гувернер на Европската банка за обнова и развој  
* Вицегувернер на Меѓународниот Монетарен фонд (1996-1998)
* Член на Advisory Board на Russian and East European Research Centre (University of Wolwerhampton) 
* Консултант на OECD за проекти во областа на малите и средни претпријатија и претприемништвото
* Член на тимот на советници на Претседателот на Република Македонија (2005-2006), 
* Член на советничкиот одбор на Гувернерот на НБРМ (2005-2008), 
* Копретседател на Blue Ribbon комисијата за Македонија
* Член на одборите на директори на повеќе македонски претпријатија и банки

Во 2003 година, Фити бил избран за редовен член на Македонската академија на науките и уметностите. На 1 јануари 2016 година, Таки Фити бил избран за претседател на МАНУ. Исто така, тој е член на Европскиот совет за култура.

## Наводи

## Надворешни врски
* Таки Фити, „Кејнзијанската економска филозофија (од Кејнз до денешни дни)“, Скопје, 2011.

Категорија:Живи луѓе
Категорија:Политичари од Крушево
Категорија:Македонски економисти
Категорија:Македонски универзитетски професори
Категорија:Македонски академици
Категорија:Југословенски Власи
Категорија:Југословенски економисти
Категорија:Состав на Владата на Република Македонија од 1994
Категорија:Македонски Власи
Категорија:Министри за финансии на Република Македонија
Категорија:Академици на МАНУ
Категорија:Претседатели на МАНУ
Категорија:Претседатели на МАНУ
Категорија:Пратенички состав 1998-2002
Категорија:Политичари од СДСМ
Категорија:Професори на Економскиот факултет - Скопје
Категорија:Апсолвенти на универзитетот „Св. Кирил и Методиј“
Категорија:Магистри на Економскиот факултет - Скопје
Категорија:Доктори на Економскиот факултет - Скопје
Киша (Вешала)

**Киша** — археолошко наоѓалиште, т.е. некропола во тетовското село Вешала. Наоѓалиштето е сместено во близина на селото на истоименото место. Името доаѓа од албанскиот збор *Kisha*, што значи црква. За првпат ова наоѓалиште било отркриено во 1982 година при изградбата на локалниот пат Вешала — Бозовце.  Тогаш биле откриени гробови со камени плочи со дебелина од 8 до 10 сантиметри. Бидејќи на нив немало никакви натписи, без претходно да се направат археолошки и антрополошки истражувања не можело да се потврди од кога потекнуваат и кој ги направил. При повторно проширување на истиот пат, во 2007 година, багерите на градежната фирма наишле на камени плочи и скелети. Поради немање на финансиски средства, Музејот на тетовскиот крај не бил во можност да врши понатамошни испитувања.  Камените гробови се од типот циста и се направени од неклесани камени плочи кои се наредени во редови.
## Наводи

## Надворешни врски
*Изградбата на патот Вешала -Бозовце откопа стари гробишта   - Телевизија Кисс

Категорија:Вешала
Шумски парк Фиринаки

мини|десно|Колиба во паркот
**Шумскиот парк Фиринаки** (англ. *Whirinaki Forest Park*) е јавен шумски парк на Северниот Остров на Нов Зеланд. Во неговото средиште се наоѓа местото Мингинуи, а на исток (делумно) се граничи со националниот парк Те Уревера.

Со паркот раководи Службата за заштита на природата на Нов Зеланд. Најпопуларна активност во паркот е планинарството. За оваа цел постои мрежа од патеки, како и колиби за засолнување.

## Поврзано
*Шумски паркови во Нов Зеланд

## Литература
*

## Надворешни врски
*Шумски парк Фиринаки - Служба за заштита на природата 
*Шума Фиринаки  - Нгати Фаре 

Категорија:Шумски паркови во Нов Зеланд
Категорија:Залив Пленти
Кантабриско Море

**Кантабриско Море** е крајбрежно море на Атлантскиот Океан, кое се наоѓа на северниот брег на Шпанија и југозападната страна на атлантскиот брег на Франција, односно јужниот дел на Бискајскиот Залив.  Тоа се протега од Естака де Барес во провинцијата А Коруња до устието на реката Адур, во близина на градот Бајон на брегот на француската Баскија.

Морето допира 800 км од брегот што го делат шпанските провинции А Коруња, Луго, Астуриасја, Кантабрија, Бискај и Гипускоа, како и француската област на Лабур.

## Наводи

Категорија:Мориња во Европа
Категорија:Координати на Википодатоците
Категорија:Мориња во Франција
Бискајски Залив

300п|мини|десно|Карта на Бискајскиот Залив

**Бискајскиот Залив** (шпан. *Golfo de Vizcaya*; фр. *Golfe de Gascogne*; баск. *Bizkaiko golkoa*; гаск. *Golf de Gasconha*), наречен и **Кантабриско Море** — залив во североисточниот дел на Атлантскиот Океан, јужно од Келтското Море. Се протега од западното крајбрежје на Франција, од Брест) до шпанската граница, и северното крајбрежје на Шпанија, сè до полуостровот Естака де Барес. Заливот го носи името на покраината Бискаја во Баскија (Шпанија).

Просечната длабочина на заливот изнесува 1.744 м, а максималната изнесува 2.789 м.

## Географија
[мини|десно|Плажата во [Бијариц]]
300px|мини|десно|Батиметриска карта на Келтското Море и Бискајскиот Залив.

Во заливот длабоко навлегува континенталната плоча, па затоа на многу места водата е релативно плитка. Малата длабочина значи дека морето често е бурно, па поради ова локалните временски услови се меѓу најжестоките во Атлантикот. Зимата се одликува со особено силни бури. Сè до скоро, бродоломите биле вообичаена појава, и тоа со голем број настрадани. Во поново време жртвите се намалени благодарение на напредокот во бродоградбата и метеорологија.

### Граници
Според Меѓународната хидрографска организација, Бискајскиот Залив го граничи „линија од ‘ртот Ортегал () до ‘ртот Панмар ()“.

### Реки
Најважните реки што се влеваат во Бискајскиот Залив се:
* Франција (север-југ): Лоара, Шаранта, Гарона, Дордоња, Адур и Нивела.
* Шпанија (исток-запад): Бидасоа, Ојарзун, Урумеја, Орија, Урола, Деба, Артибаи, Ока, Нервион, Агуера, Асон, Мјера, Пас, Саха, Нанса, Дева, Налон, Навија, Ео, Ландро и Сор.

### Поважни градови

Најважни градови на крајбрежјето на Бискајскиот Залив се:
* Франција: Брест, Нант, Ла Рошел, Бордо и Бајона.
* Шпанија: Сан Себастијан, Билбао, Сантандер, Хихон и Авилес.

## Поврзано
* Бискаја
* Баскија

## Наводи

Категорија:Заливи во Франција
Категорија:Заливи во Шпанија
Категорија:Заливи во Атлантскиот Океан
Категорија:Заливи
Гробот на Абрахам Линколн

**Гробот на Абрахам Линколн** или само **Гробот на Линколн** (англиски: *Lincoln's Tomb*) е вечниот дом на шестнаесетиот претседател на САД, Абрахам Линколн, но и на неговата жена Мери Тод Линколн и на три од четирите негови деца.. Гробот се наоѓа на гробиштата Оук Риџ во Спрингфилд, Илиноис и е под закрила на државата Илиноис под името *„Државно историско место Гроб на Линколн“*.

## Историја

На 15 април 1865, денот кога умрел Абрахам Линколн, група граѓани од Спрингфилд го создадел *Националното здружение Споменик Линколн* и започнале акција за собирање средства за создавање меморијален центар или гроб на Претседателот.

По доаѓањето на телото на Претседателот на 3 мај, истото било положено во *Стариот државен капитол на [[Илиниос]]* само една вечер. По закопот следниот ден, ковчегот на Линколн бил положен во гробиштата Оук Риџ, место кое го избрала жената на Линколн.  Во декември останките на Линколн биле преместени, привремено, на друга локација, која денес е обележана со мал гранит и се наоѓа позади гробот на едно брдо.  Во 1871 година, три години по изградбата на гробницата, телото на Линколн и телата на неговите три сина биле положени во новиот, нецелосно изграден гроб.

Во 1874 година, веднаш по целосната изградба на меморијалниот центар кој бил дизајниран од Ларкин Голдсмит Мид, останките на Линколн биле положени во саркофаг во соба позната како „катакомби“.

## Галерија

Image:Abetomb04.jpg|thumb|right|Дел од меморијалниот центар.
Image:Lincoln Memorial model sculpture.JPG|Бронзена статуа на Линколн.
Image:Lincoln's Tomb, Interior.JPG|Собата каде се наоѓа саркофагот на Линколн.
Image:Mary Todd Lincoln's crypt.JPG|Надгробна плоча на Мери Тод Линколн.

## Наводи

* Национален парк на САД 

## Надворешни врски

* Историско место Гроб на Линколн 
* Национални историски знаменитости 

Категорија:Абрахам Линколн
Категорија:Гробници на претседателите на САД
Лигурско Море

мини|десно|300п|Карта на Лигурското Море и неговите граници
**Лигурското Море** (итал. *Mar Ligure*; фр. *Mer Ligurienne*) е ракав на Средоземното Море, помеѓу Италијанската Ривиера (Лигурија и Тоскана) и островите Корзика и Елба. Именувано е по древниот народ Лигури.

## Географија
Морето копнено се граничи со Италија, Франција и Монако. На исток се граничи со Тиренското Море, а на запад со главнината на Средоземното Море. Најважен град во областа е Џенова. Северозападното крајбрежје е познато по живописниот пејзаж и пријатната клима.

Најсеверниот дел од морето го зафаќа Џеновскиот Залив. Во источниот дел се влева реката Арно, како и многу други реки што извираат од Апенините. На карпестото крајбрежје се сместени пристанишните градови Џенова, Ла Специја и Ливорно. Достигнува длабочина од 2.850 m (северозападно од Корзика).

Водната површина што ја дели Корзика од италијанското копно се нарекува Корзинански Проток. Протокот е широк околу 80&nbsp;км и го двои Лигурското од Тиренското Море.

### Граници
Според Меѓународната хидрографска организација, Лигурското Море ги има следниве граници:

*На југозапад:* Линија од ‘ртот Корс во северна Корзика (9°23' ИГД) до границата помеѓу Франција и Италија (7°31' ИГД).
*На југоисток:*
Линија од ‘ртот Корс до островот Тинето () и потоа преку островите Тино и Палмарија до ‘ртот Сан Пјетро () на италијанското крајбрежје.
*На север:* Лигурското крајбрежје на Италија.


## Поврзано
* Тиренско Море
* Јонско Море
* Јадранско Море

## Наводи

Категорија:Средоземно Море
Категорија:Географија на Италија
Категорија:Географија на Франција
Категорија:Географија на Монако
Категорија:Мориња во Италија
Гробишта Оук Риџ

мини|десно|200п|Гробот на Абрахам Линколн се наоѓа на гробиштата Оук Риџ.

**Гробиштата Оук Риџ** (англиски: *Oak Ridge Cemetery*) се комплекс гробишта кои се наоѓаат во Спрингфилд, Илиноис во Соединетите Американски Држави. Овие гробишта се особено популарни и значајни за американската култура и историја бидејќи тука се наоѓа вечниот дом на Абрахам Линколн, но и на неговата жена Мери Тод Линколн и на сите освен едно од неговите деца. Покрај ова семејство, во Оук Риџ се закопани и уште неколку познати американски и илиноиски политички личности. Поради гробот на Линколн, Оук Риџ е втор најпосетуван комплекс гробишта во САД, веднаш зад Националните гробишта Арлингтон.

## Позначајни гробници
На ова место се закопани, меѓу останатите, и следните значајни американски личности:

*Вилијам Хенри Бизел
*Џејкоб Бан
*Џон Вајтфилд Бан
*Џон Кук
*Шелби Мур Кулом
*Вилијам Ли Евинг
*Вилијам Херндон
*Вилијам Џејни
*Џон Х. Х. Кели 
*Роберт Кар Ланфиер
*Џон Л. Луис
*Абрахам Линколн  
*Мери Тод Линколн - жена на Абрахам Линколн 
*Џон Александер МекКлернанд
*Алфред Орендорф
*Артур Харисон Вилсон

## Галерија


Image:Illinois Korean War Memorial.JPG|Меморијален центар за Корејската војна
Image:Illinois Vietnam Veterans Memorial.JPG|Спомен на Ветераните од Виетнамската војна од Илиноис
Image:Lincoln's Tomb, Interior.JPG|Гробот на Линколн
Image:Lincoln's tomb, custodian's residence.JPG|Зградата каде е гробот на Линколн
Image:John Riley Tanner's tomb.JPG|Грбот на Џон Рили Танер


## Наводи

*Find a Grave - *„Пронајди гроб“*

## Надворешни врски
*Гробишта Оук Риџ  
*Graveyards.com - слики

Категорија:Гробишта во Илиноис
Категорија:Абрахам Линколн
Џеновски Залив

300п|мини|десно|Џеновскиот Залив на карта
**Џеновскиот Залив** (итал. *Golfo di Genova*) е залив кој го зазема најсеверниот дел од Лигурското Море. Широк е околу 125&nbsp;km, и се протега од градот Империја на запад до градот Ла Специја на исток. Најголем град на заливот е Џенова, кој претставува важен пристаништен град во регионот.

Категорија:Заливи во Италија
Категорија:Заливи во Средоземното Море
Категорија:Заливи
Лидија Размоска

**Лидија Размоска** (, ) — македонска поетеса и културен работник.
 
## Животопис
Размоска е родена е во Охрид, на 21 јануари 1982 година. Основно и средно образование завршува во Охрид, а во Скопје дипломирала на катедрата за педагогија. Во 2011 година магистрира на тема „Делотворна деловна комуникација во основното училиште“. Работи како педагог и културен работник. Член е на литературниот клуб „Григор Прличев“ од Охрид. Учествувала на културни манифестации од областа на литературното творештво.

Размоска се јавува како уредник на книги од разни македонски автори: Ристо Стефов (Short history of the Macedonian People), Мишо Јузмески („Премин во маглата“, „Нашиот холандски пријател А. ден Долард“, „Сто години копнеж“), Наум Трајчески („Секојдневие“, „Грст мудрости“, „Патеки на животот“) и др.

## Објавени книги
* „Езерска воздишка“ - стихозбирка (Скопје, 2005) ISBN 9989-922-97-7
* „Делотворна деловна комуникација во основното училиште“ - (Охрид, 2012) ISBN 978-9989-911-33-0

## Надворешни врски
* Лидија Размоска: Кон објавеното дело „Родослов на елшанските семејства – Елшани низ историјата“ од Борис Гопоски
* Стихови од Лидија Размоска во „Народна волја“ 

## Наводи

Категорија:Македонски поетеси
Категорија:Луѓе од Охрид
Вестморленд (округ во Вирџинија)

**Вестморленд** (англиски: *Westmoreland County*) — округ во Северен Нек во сојузната американска држава Вирџинија. Според пописот од 2000 година, округот има околу 16.718 жители и главен центар на округот е градот Монтрос. Овој округ е познат по тоа што е родно место на првиот американски претседател - Џорџ Вашингтон. Вашингтон е роден во тогашната населба Бриџес Крик, а овој округ е родно место и на петтиот американски претседател - Џејмс Монро, меѓу останатите видни американски општественици од Вестморленд.

## Географија

Според Заводот за статистика на САД, округот има вкупна површина од 655&nbsp;км2, од кои 593&nbsp;км2 се земја, а 60&nbsp;км2 се вода. Овој округ се наоѓа на полуостровот Северен Нек во сојузната држава Вирџинија.

Округот Вестморленд граничи со следните окрузи:

* Округ Чарлс - север
* Округ Сент Мери - североисток
* Округ Нортамберленд - југоисток
* Округ Ричмонд - југ
* Округ Есекс - југозапад
* Округ Кинг Џорџ - југозапад

## Градови
*Колониал Бич
*Монтрос

## Поврзано
* Вирџинија
* Национален споменик на родното место на Џорџ Вашингтон
* Окрузи во Вирџинија

## Наводи

## Надворешни врски
*Трговска комора на округот Вестморленд
*Гувернер на округот Вестморленд
*Историја и генеологија на округот Вестморленд 

Категорија:Окрузи во Вирџинија
Асимилација

**Асимилација** (од лат. *assimilatio* = „изедначување“, „претопување“) може да се однесува на повеќе нешта: 
*Асимилација (лингвистика) или едначење по звучност - линвгистички процес при што еден глас станува мошне сличен на друг соседен глас.
*Културна асимилација - процес при кој едно малцинство постапно ги прифаќа обичаите и ставовите на доминантната култура и така се претопува во неа.
**Асимилација (социологија) - претопување на малцинскки групи во предоминантното општество
**Јазична асимилација - процес каде една јазична заедница полека прифаќа друг јазик како свој
*Асимилација (биологија) - претворање на хранлива состојка во течна или тврда материја во телото нејзино со варење и примање (апсорпција)
*Асимилација (психологија) - вклучување на нови концепти во постоечки замисли или гледишта
Црква „Св. Димитриј“ - Велес

**Манастирот „Св. Димитрија“** се наоѓа на околу два километра јужно од градот Велес во Велешката Клисура, на десната страна од реката Вардар, јужно од реката Тополка и нејзиниот влив во Вардар.

## Историја
Во секој случај постанокот на манастирот датира од постаро време, за коешто ни сведочат извесни историски податоци, запишани од повеќе патописци, историчари, археолозии раскажување на постари луѓе. Но, како и да е, предност за постанокот на манастирот му се дава на средновековието.Не може да се негира и претпоставката оти овој храм потекнува од многу постаро време, кога уште постоел стариот град Вилазора. Само, се разбира, тогашното постоење на манастиорот, не можело да ги има денешните димензии, од XIV век, кога го обновил властелинот на цар Душан, Раденко со својата мајка. До таков заклучок се доаѓа преку арехеолошките и други наоди во V и VI век, кога во близината на Вилазора постоеле и други храмови, како што е епископската базилика во Стоби, потоа и базиликата Св. Јован Крстител која потекнува, можеби и од поранешното време. Интересна појава кај овој манастир претставува и самата камбанарија, која е поврзана со манастирската црква и изгледа како да е нејзин составен дел од западната страгана.До средината на овој век, нешто по завршувањето на Втората светска војна, споредните манастирски згради во дворот, служеле како конаци и магацински простории. Од источната страна по сета должина на манастирскиот двор север-југ постоеле две згради составени од приземје и кат. Во приземјето се засолнувала стоката на селските гости, кои доаѓале на манастирската слава Св. Димитрие, првиот петок по Велигден, и во други поголеми празнични денови.

### Обнова
Долго време овој манастир бил затрупан, сè додека не бил повторно откопан во триесеттите години на XIX-от век, од повеќе видни велешани, за што стои и спомен плоча во манастирот. За затрупаноста на манастирот сведочат во своите написи и Јордан Хаџи-Константинов - Џинот и Евлија Челебија. Според народните кажувања, се смета дека манастирот бил затрупан, поради доаѓањето на Турците. Постои можност и манастирот да бил затрупан поради одрон на карпи и камења, што често се случува и кај црквата Свети Пантелејмон во Велес. Во близина на овој манастир и во негова надлежност се наоѓаат и повеќе стари помали средновековни цркви, како што се Света Недела, Свети Никола, Света Петка, Свети Јован Крстител - Маркова Меана (во кругот на фабриката „Димко Митрев“), месноста Црн Камен.

## Галерија


Sveti Dimitrija-Veles.jpg|Поглед на камбанаријата 
Sv. Dimitrij - Veles - pogled od Istok.jpg|Поглед на црквата од источната страна
Sveti Dimitar Veles IWW Postcard (cropped).JPG|Манастирот за време на Првата светска војна


## Наводи

Категорија:Манастири во Македонија
Категорија:Знаменитости во Велес
Едвард VII

**Едвард VII** (англиски: Edward VII) бил крал на Велика Британија и Ирска, император на Индија (1901-1910), прв крал од династија Сакс-Кобург-Гота, која подоцна била преименувана како Виндзорска династија.

Едвард бил син на кралица Викторија и принцот Алберт фон Сакс-Кобург-Гота. Поради фактот што неговата мајка долго време се задржила на престолот, тој за крал бил прогласен кога имал 59 години, кое пак означува дека тој најдолго се задржал на функцијата Принц на Велс од сите други британски монарси. Денот на неговото крунисување било одложено поради тоа што тој добил апендицит, па морал да оди на операција. Неговата политика довела до создавање на пријателски односи со Франција и Русија. Тој одиграл голема улога при создавањето на Антантата. Тој бил првиот британски монарх кој ја посетил Русија.

Неговото управување, аналогно на неговата мајка, се познати како Едвардска ера. Со исклучок на Бурските војни (1899-1902), кои биле започнати во времето на неговата мајка, тој водел мирна политика. Големиот број на патувања надвор од границите на островот, на кралот Едвард го претвориле во еден од најпочитуваните водачи во светот. Голем дел од европските владетели му биле роднини, кое дополнително му дозволувало да води успешна надворешна политика. Често бил нарекуван *Чичко на Европа*.

## Наводи

Категорија:Војводи од Корнвол
Категорија:Династија Сакс-Кобург и Гота
Категорија:Витези на Подвеската
Категорија:Витези на Златното Руно
Категорија:Монарси на Обединетото Кралство
Категорија:Луѓе од Вестминстер
Категорија:Принцови на Обединетото Кралство
Категорија:Принцови од Велс
Категорија:Протестантски монарси
Категорија:Европски монарси од 20 век
Категорија:Носители на Големиот крст на Легијата на честа
Категорија:Витези на Големиот крст на Редот на Бањата
Категорија:Витези на Свети Патрик
Категорија:Членови на Кралското друштво на Единбург
Категорија:Британски принцови
Категорија:Погребани во капелата „Св. Ѓорѓи“ (Виндзорски замок)
Категорија:Апсолвенти на Кембричкиот универзитет
Категорија:Родени во 1841 година
Категорија:Починати во 1910 година
Александрос Зајмис

**Александрос Зајмис** (грчки: *Αλέξανδρος Ζαΐμης*) (  -   бил грчки политичар, премиер на Грција (1897–1899, 1901–1902, 1904–1906) и претседател на Грција (1929–1935). Како син на Трасивулос Зајмис, кој исто така бил премиер на Грција, во политиката влегол на многу млади години. Во 1906 година бил назначен за Висок комесар на Крит. Под притисок на Антантата, тој поднесе оставка во 1917 година од функцијата премиер на Грција.

Тој во 1929 година станал четвртиот и последен претседател на Втората Грчка Република, каде на истата функција се задржал до 1935 година, кога била обновена монархијата во земјата. Починал во 1936 година во , Австрија.

Категорија:Премиери на Грција
Категорија:Претседатели на Грција
Категорија:Грчки политичари
Категорија:Членови на Грчкиот парламент (1885-1887)
Изабела Валоа

**Изабела Валоа** — француска принцеза и кралица на Англија во периодот од 1396 до 1400 година, како сопруга на Ричард II.

Таа е родена во Париз на 9 ноември 1389 година, како ќерка на францускиот крал Шарл VI и принцезата Изабела Баварска. На својата шестгодишна возраст, таа била омажена за англискиот крал Ричард II, како знак за потпишување на мировен договор помеѓу Англија и Франција. По смртта на Ричард II во 1400 година, новиот крал Хенри IV ја принудил Изабела да го напушти Виндзор.

По смртта на Ричард, Хенри IV предложил таа да се омажи со идниот крал, а свој син, Хенри VI. Но Изабела ја одбила таа понуда, по кое била затворена во манастир, а по извесно време се вратила во Франција.

Во 1406 година таа се омажила за Шарл Орлеан. Починала на 19 години за време на раѓањето на својата единствена ќерка, Жана.
## Наводи

Категорија:Француски принцези
Категорија:Личности од Стогодишната војна
Категорија:Династија Валоа
Категорија:Англиски кралици
Категорија:Сопружници на англиските владетели
Категорија:Родени во 1389 година
Категорија:Починати во 1409 година
Еди Ирвајн

**Еди Ирвајн** (роден на 10 ноември 1965) е поранешен возач на Формула 1. Својата кариера ја започнал во 1983 година, како возач во Формула Форд. Во 1988 година се натпреварувал во Формула 3, а во периодот од 1989 до 1993 година во Ф3000 во Европа и Јапонија.

Своето деби во Формула 1 го имал во 1993 година. Во текот на својата кариера во Формула 1, тој бил возач на Џордан, Ферари и Јагуар.

Својата кариера ја завршил во 2002 година.

Категорија:Живи луѓе
Категорија:Северноирски возачи на Формула 1
Категорија:Возачи на Ферари во Формула 1
Категорија:Возачи на Џордан во Формула 1
Категорија:Родени во 1965 година
Марија Накова

**Проф. Д-р Марија Накова** (1946, Радовиш) е истакнат македонски стоматолог, специјалист по болести на устата и забите, прв доктор по стоматолошки науки во Македонија, редовен професор на Стоматолошкиот факултет при Универзитетот „Св. Кирил и Методиј“ во Скопје и претседател на Стоматолошката комора на Македонија.

## Кариера
Проф. д-р Марија Накова е родена во 1946 година во Радовиш. Дипломирала на Стоматолошкиот факултет во Скопје во 1971, а во 1975 се здобила со звањето „специјалист по болести на устата и забите“. Со научниот степен „магистер по стоматолошки науки“ на Медицинскиот факултет во Скопје се здобила во 1976 г. а во 1980 г., била промивирана како прв „доктор по стоматолошки науки“ во Македонија. 

Сознанијата од подрачјето на професионален интерес - прогресивна пародонтопатија, ги збогатила преку студијски престои (Турку, Финска), кај експертот за пародонтопатија Проф. Paunio Keyo.

Редовен професор на Катедрата за болести на устата и пародонтот е од 1992.

Учествувала или била роководител во реализацијата на три научноистраживачки проекти. 

Во периодот 1992-1998 г. била продекан, а од 1998 г. до сега, била избирана за декан на Стоматолошкиот факултет во три мандати. Во 2002 г. била иницијатор и реализатор на додипломски студии за стручни забни техничари и стручни стоматолошки сестри. 

Била член на Редакцискиот одбор на првото издание Македонска стоматолошка библиографија (1989) по повод 35-годишнината на Стоматолошкиот факултет и главен уредник на нејзиното второ издание (2004), посветено на 45-годишниот јубилеј на Факултетот. Била уредник на едицијата „Галерија на кадрите на Стоматолошкиот факултет (1959-1999)“, објавена по повод 40-годишниот јубилеј на Факултетот. Во периодот 1997-2000 г. била главен и одговорен уредник на стручното списание Македонски стоматолошки преглед, а истата функција ја обавува и денес.

Автор е на монографијата „За стоматолошката болка“ (1998) и на учебниците „Основи на оралната физиологија и биохемија“ (2002) и „Орална патологија“ (2003).

Добитник е на највисоки признанија и награди.. 

## Наводи

Категорија:Македонски стоматолози
Категорија:Македонски универзитетски професори
Категорија:Луѓе од Радовиш
2010 во архитектурата

**2010 година во [[архитектура]]та** бележи значајни настани.

## Градби
* 4 јануари - Бурџ Халифа (порано „Бурџ Дубаи“) во Дубаи, ОАР. Ова е највисока градба во светот, со висина од 828 m.
* Бродкастиншка кула во Лидс, Англија (Feilden Clegg Bradley Studios).
*Комплекс „Федерација“ во деловниот центар на Москва (Моксва Сити), Русија. Највисок облакодер во Европа.
*Дирекција на Кинеската централна телевизија - Пекинг
*Музеј Фолкванг - Есен, Германија (David Chipperfield Architects)
*Кантонска кула во Гуангџоу, НР Кина - отворање за Азиски игри 2010

## Настани
*

## Награди
*Златен медал на Американскиот институт на архитекти (AIA) - Питер Болин (САД).
*Прицкерова награда - Казујо Сеџима и Рјуе Нишизава (SANAA).
* Златен медал на Кралскиот австралиски институт на архитекти (RAIA) - Кери Клер и Линдзи Клер.
*Кралски златен медал на Кралски институт на британски архитекти (RIBA) - И. М. Пеј.
*Дрихаусова награда за класична архитектура - Рафаел Манзано Мартос.

*Медал за архитектура „Алвар Алто“ - 
*Емпорисова награда за облакодери - 
*Награда на Форумот на водечките европски архитекти (LEAF) - 
*Награда за современа архитектура на ЕУ („Лудвиг Мис ван дер Рое“) - 
* Златен медал на Кралскиот австралиски институт на архитекти (RAIA) - 
*Кралски златен медал - 
*Медал за архитектура „Томас Џеферсон“ - 
*Златен медал на Меѓународниот сојуз на архитектите (IUA) - 

## Родени
*
## Починале
*


Категорија:Години во архитектурата
Руапуке (остров)

**Руапуке** (англ. *Ruapuke Island*) е еден од најјужните острови во главниот архипелаг на Нов Зеланд. Се наоѓа 15&nbsp;км југоисточно од Блаф и 32&nbsp;км североисточно од Обан (на Стјуартовиот Остров). Островот зафаќа површина од околу 16&nbsp;км2 и е сместен на источниот крај на Фовоовиот Проток. Денес е ненаселен, но некогаш имал 200 жители, сите Маори.

Средината на островот е рамна, со височина од 41 m, а на северниот, јужниот и западниот крај се распослани со хумки. Островот е покриен со закржлавени дрвца. Северниот ‘рт на островот е карпеста испакнатина што се издига во хумка со висина од 62 m. Во најзападниот дел островот достигнува надморска височина 64 m.

## Поврзано
* Список на острови на Нов Зеланд

## Наводи

## Надворешни врски
* Остров Руапуке - податоци и историја 

Категорија:Острови на Нов Зеланд
Категорија:Саутленд
Категорија:Стјуартов Остров
Нојзидл на Езеро

мини|Црква во Нојзидл
**Нојзидл на Езеро** (, , , , ) — град со 6.798 жители (состојба од 1 јануари 2010) во Градиште и седиште на округот Нојзидл на Езеро во Австрија. Се наоѓа на границата меѓу Австрија и Унгарија.

## Наводи

Категорија:Градови во Градиште
Категорија:Општини во Градиште
Роберт Бекфорд

**Роберт Бекфорд** (роден во 1965) е британски академски теолог и читател на црната теологија во Оксфорд Брукс. 

Неговите документарни емисии кои биле емитувани по каналите BBC и "Channel 4" предизвикале редица контроверзии и расправи помеѓу христијанските и британските верски заедници. Тој бил често критикуван од страна на Евангелистичките цркви, посебно од Црквата на Англија.

## Документарни филмови

* Who Wrote the Bible? 
* Ghetto Britain
* The Passion: Films, Faith & Fury
* The Secret Family of Jesus
* The Hidden Story of Jesus
* Secrets of the 12 Disciples
* The Nativity Decoded

## Наводи

Категорија:Родени во 1965 година
Категорија:Живи луѓе
Категорија:Британски теолози
Клаудија Валоа

**Клаудија Валоа** (француски: *Claude Valois*) била француска принцеза, ќерка на францускиот крал Анри II и Катерина Медичи. Таа е родена на  година во Фонтенбло, Франција. Детските години ги поминала заедно со својата поголема сестра Елизабета Валоа, идната кралица на Шпанија, и со својата снаа, идната Марија Стјуард, кралица на Шкотска.

На 19 јануари 1559 година се омажила за Шарл III, со кој имала девет деца. Починала за време на раѓањето на своето последно дете на  година.

Категорија:Француски принцези
Категорија:Династија Валоа-Ангулем
Категорија:Лотариншка династија
Категорија:Родени во 1547 година
Василис Карас

**Василис Карас** (;   - ) — грчки фолк пејач. Карас е познат по по својот карактеристичен длабок глас и њубовната лирика која ја користи во своите текстови.

Роден е како *Василис Кесоглидис* во доселеничко (маџирско) семејство во селото Шарли (Кокинохори) во Правишко кај Кавала. На својата десетгодишна возраст, заедно со своето семејство се преместиле да живеат во Солун. На 6 јули 1969 година, во своите 16 години, го имал своето прво деби. Својот прв албум го издал во 1980 година.

## Дискографија
* 1980, Αλησμόνητες Ώρες *(Vasipap 268 LP- CD)*
* 1982, Τι Λες Καλέ *(Vasipap 325 )*
* 1984, Γιατί να χωριστούμε *(Vasipap 368 LP)*
* 1985, Μη χαθείς *(Vasipap 483 LP &36 CD)*
* 1987, Απ'τη Θεσσαλονίκη με αγάπη *(Vasipap 410 LP-CD)*
* 1988, Αποκλειστικά για σ'ένα *(Vasipap 435 LP)*
* 1988,Μια Βραδιά Στην Σαλονίκη
* 1989, Αυτή τη Νύχτα *(Vasipap 449 LP &11 CD)*
* 1990, 10 χρόνια Β.Καρράς *(Vasipap 465 LP &15 CD)*
* 1990, Είσαι παντού *(Vasipap 474 LP - CD)*
* 1991 - Asteria tou Vorra-B.Karas,S.Fotiadis,A.Marmarinou  Live
* 1991, Μια Βραδιά στα "Νέα Δειλινά" *(Vasipap 487 LP & 12 CD)*
* 1991, Λέγε ότι Θες *(Minos 981 LP - CD)*
* 1991,Asteria tou Vorra-B.Karas,S.Fotiadis,A.Marmarinou  Live
* 1992, Τραγούδια απο το Συρτάρι *(Vasipap 522 LP - 27 CD)*
* 1992, Δεν Πάω Πουθενά *(Minos 478707 LP-CD)*
* 1993, Νύχτα Ξελογιάστρα *(Vasipap 539/40 2 LP & 45/46 2 CD)*
* 1993, Πως Τολμάς *(Μinos 480051 LP - CD)*
* 1994, Στην Σαλονίκη Μια Φορά *(Minos 480249 LP - CD)*
* 1994, Χρέωσέ το σε Μένα *(Minos 480594 LP - CD)*
* 1995, Φταις Εσύ *(Minos 836933 LP - CD)*
* 1996, Τηλεφωνησέ μου *(Minos 855238 LP - CD)*
* 1996, Είσαι Παντού *(Vasipap 586/7 2 LP - CD)* 
* 1996 - Erxomai
* 1997, Μ'έχεις κάνει αλήτη *(Minos 493568 CD)* 
* 1998, Φαινόμενο *(Minos CD Single)* 
* 1999, Επιστρέφω *(Minos CD)*
* 1999, Αυτοπεποίθηση *(Minos CD)*
* 1999, 20 Χρονια Βασίλης Καρράς *(Minos CD)*
* 2000 - Live
* 2000, Οι Μεγαλύτερες Επιτυχίες του Β. Καρρα 1991 - 1999 *(Minos CD)*
* 2001 - Live
* 2001, Γύρισε *(Minos CD)*
* 2002 - Live
* 2002, Τα Δικά μου Τραγούδια *(Minos CD)*
* 2002, Λόγια της Νύχτας *(Minos CD)*
* 2002-Tragoudia pou agapo
* 2003 - Live
* 2003 - Live Show -Τερζής, Μελάς, Καρράς, Τάσιος & Πάζης
* 2003, Πάρε το Δρόμο κι Έλα *(Minos CD)*
* 2004, Τα Καλύτερα Τραγούδια του Β. Καρρα 1991 - 1995 *Ας τη να Λέει* *(Minos CD)*
* 2004, Τα Καλύτερα Τραγούδια του Β. Καρρα 1996 - 2003 *Τηλεφώνησέ μου* *(Minos CD)*
* 2004, Βασίλης Καρράς 1991 - 2003 on DvD *(DvD)*
* 2005 - Live
* 2005, Ολα Ένα Ψέμα *(Virus Music)*
* 2006 - Live (CD2)
* 2007 - Ola mu ta hronia 2CDs  Live
* 2007 - Oneira
* 2008 - Ola mou ta hronia live
* 2009 - Opos palia
* 2010 - Ax monaksia mou
* 2012 - Ετσι Λαικα ( Etsi Laika 2011/12 )

## Наводи

Категорија:Грчки музичари
Јован Зизјулас

**Јован Зизјулас** (, Јоанис Зизјулас;  - ) — современ богослов и титуларен Митрополит Пергамски на Цариградската патријаршија.

## Живот

Роден на 10 јануари 1931 г. во Катафиги, Кожанско, Егејска Македонија. Своите студии ги започнал на Солунскиот универзитет, додека богословското образование го стекнал на Атинскиот универзитет во 1955 година. Неговите патролошки студии продолжиле под менторство на отец Георгиј Флоровски во Харвард, дека што и магистрирал, за подоцна да го стекне докторатот во Атина, во 1965 година. Цели 14 години бил богословски професор на Универзитетите во Глазгов и Единбург, а независен професор бил на универзитетите во Женева, Грегоријанскиот универзитет и Кралскиот Колеџ во Лондон. Во Епископски чин е хиротонисан на 22 јуни 1986 година.

## Богословие

Неговата прва објавена книга била воедно и докторската дисертација на Атинскиот Универзитет (1965 г.), насловена „*Евхаристија, Епископ, Црква: Единственоста на Црквата во Божествената Евхаристија и Епископатот во првите три века*“, која претставува придонес и продолжение на делата на отец Николај Афансјев.

Митрополитот Јован, е една од најзначајните личности во екуменскиот дијалог меѓу Православната Црква и другите христијански традиции. Во 2006 го наследи Архиепископот Стилијан Австралиски како претседател на Православната Комисија за дијалог со Римокатоличката црква.

Починал на во Атина на 2 февруари 2023 г. како последица од вирусот КОВИД-19.

## Дела и студии
**Ἡ ἑνότης τῆς Ἐκκλησίας ἐν τῇ Θείᾳ Εὐχαριστίᾳ καί τῷ Ἐπισκόπῳ κατά τούς τρεῖς πρώτους αἰώνας* 1965
**Ἀπό τό προσωπεῖον εἰς τό πρόσωπον: Ἡ συμβολή τῆς πατερικῆς θεολογίας εἰς τήν ἔννοιαν τοῦ προσώπου* 1976
**Eλληνισμός και Xριστιανισμός, η συνάντηση των δύο κόσμων* 2002
**L'être ecclésial* 1980
**Being as Communion* 1985
**H κτίση ως Eυχαριστία, Θεολογική προσέγγιση στο πρόβλημα της οικολογίας* 1992 
**Ο Άγιος Σιλουανός της οικουμένης* 2001

## Наводи

## Надворешни врски

*Список на делата на Јован Зизјулас
*Неговото Високопреосвештенство Јован Пергамски  од Православниот истражувачки институт
*Догматски теми — белешки од предавањата по догматика на Јован Зизјулас 
*Ресурси за христијанско богословие: Јован Зизјулас

Категорија:Грчки теолози
Категорија:Православни теолози
Категорија:Православни митрополити
Категорија:Членови на Атинската академија
Категорија:Луѓе од Катафиги
Категорија:Починати во Атина
Список на дипломатски претставништва во Македонија

**Списокот на дипломатските мисии во [[Македонија]]** ги вклучува странските амбасади на територијата на Македонија, конзуларните претставништа, канцелариите за врски и слични дипломатски претставништва. Скопје е седиште на 31 странски амбасади и 18 генерални конзулати на различни земји, додека 43 странски амбасади акредитирани во Македонија имаат свои седишта во Белград, Софија, Анкара, Виена и останати центри.

[алт=|мини|247x247пкс|Амбасада на [Албанија во Скопје.]]
[алт=|мини|247x247пкс|Амбасада на [Хрватска во Скопје.]]
[алт=|мини|249x249пкс|Амбасада на [Италија во Скопје.]]
[алт=|мини|250x250пкс|Амбасада на [Полска во Скопје.]]
[мини|363x363пкс|Амбасада на [Шпанија во Скопје.]]
[мини|243x243пкс|Амбасада на [Турција во Скопје.]]
[мини|242x242пкс|Амбасада на [САД во Скопје.]]

## Амбасади
Државите кои имаат амбасади во Македонија се :

* 
* 
* 
* 
*
*      
*
*
*
*
* 
* 
*
*
* 
*
*
*
*
*
*
*
* 
*
* 
* 
* 
*
*
*
* 

## Мисии
*  
* 

## Канцеларии
*  Малтешки ред
[мини|241x241px|Амбасада на [Иран во Скопје.]]

## Генерални конзулати
* Скопје
**  
** 
**  
**  
** 
**   
** 
**  
**  
**  
**  
**  
**  
**  
** 
**   
** 
**            
* Куманово
**                                                                                                                                                                                 
* Битола
**      
** 
**  
** 
**  
**  
**  
**  
**  
**  
**  
**  
**  
**  
**                                                                                                                                                                                       
* Охрид
**       
**  
**                                                                                                                                                                                   
* Штип
**   
**   
**                                                                                                           
мини|200п|Конзулатот на Косово во Струга.
* Струга
**  
**                                                                                                             
* Дебар
**   
* Струмица
** 

## Амбасадата да биде отворена
*  
*   
## Поранешна амбасада
*  *(Затворено во 2012 година)*
## Амбасади со седиште во друга држава

## Наводи
*Дипломатски мисии во Македонија

## Поврзано
* Список на дипломатски мисии на Македонија
* Политики на Македонија
## Белешки
-1. Нерезидентниот амбасадор на Израел за Македонија (со седиште во Ерусалим ) г. Дан Орјан во едно интервју изјави дека израелска амбасада ќе биде отворена во Скопје многу скоро.

Категорија:Надворешни односи на Македонија
М
Spyker C12 Zagato

**Spyker C12 Zagato** („Спајкер Ц12 Загато“) е третиот автомобил на холандскиот автопроизводител Spyker. Ова е целосно алуминиумски спортски автомобил со задна влеча, заснован на моделот C12 Spyder. Достигнува максимална брзина од 310&nbsp;км/ч, развивајќи 0–100&nbsp;км/ч за 3,8 сек. Соодносот на силата и тежината му изнесува  по тон.

Моделот е најавен на 6 март 2007 на Женевскиот автосаем. Конструиран ево соработка со италијанската фирма Zagato.

Цената на автомобилот е 495.000 евра.

Категорија:Холандски автомобили
C12 Zagato
Категорија:Спортски автомобили
Женевски автосаем

мини|десно|250п|Женевскиот автосаем во 2006 г.
**Меѓународниот женевски автосаем** (фр. *Salon International de l'Auto*) е годишен автосаем што се одржува секој март во Женева, Швајцарија. Местото на одржување е сајмиштето Geneva Palexpo што се наоѓа веднаш до женевскиот аеродром. Саемот го организира Меѓународната организација на автопрозиводители (*Organisation Internationale des Constructeurs d'Automobiles*) и се смета за еден од поважните меѓународни настани од овој вид.

Првиот Женевски автосаем е одржан во 1905 г., и оттогаш ги има изложено сите поважни модели на возила со внатрешно согорување во историјата на автомобилот, како и гасни и парни автомобили во раните години. Главни атракции на саемот честопати се егзотичните суперавтомобили. На овој настан се најавуваат прототипови, нова опрема, важни технички откритија, меѓународни партнерства и социо-политички проблематики. Светските автопроизводители го сметаат овој саем за неутрално и рамноправно место за изложување, особено бидејќи Швајцарија нема своја автоиндустрија.

## Оддели
Ова се одделите на саемот:
  
# Автомобили со 3, 4 и повеќе тркала.
# Електрични автомобили и автомобили на алтернативни горива.
# Специјални каросерии за автомобили, автодизајн и автоконструкторство.
# Преработени автомобили (штелувани и сл.)
# Автоопрема и автоделови
# Самостојни производители на опрема
# Работилници за поправка и одржување на автомобили
# Разни производи и услуги за автмобили
# Атракции и претстави.

## Меѓународен форум за напредна подвижност
Во рамките на саемот се одржува и Меѓународен форум за напредна подвижност, на кој се зборува за превозните средства во иднината.

## Поврзано
* Франкфуртски автосаем

## Наводи

## Надворешни врски

## Македонски
* Женевскиот саем на автомобили со 85 нови модели - Bluezone (2009) 
* Започна 80-тиот саем за автомобили во Женева!  - Возикола (2010) 

## Англиски
* Официјална страница на автосаемот   
* Список со плакати на сите женевски автосаеми од 1905 г. до денес 

Категорија:Автосаеми
Автосаем